જે શ્રાદ્ધથી આપવામાં આવે તેને ‘શ્રાદ્ધ’ કહેવાય છે. શ્રદ્ધા અને મંત્રના સુમેળથી જે વિધિ કરવામાં આવે છે તે ‘શ્રાદ્ધ’ કહેવાય છે. જીવાત્માનું આગળનું જીવન પાછલા સંસ્કારોથી બને છે. તેથી જ તો શ્રાદ્ધ કરીને એ ભાવના રાખવામાં આવે છે કે જીવાત્માનું આગળનું જીવન સારું જાય. હવે જે તે કુટુંબના પિતૃનું શ્રાદ્ધ કરવાનું હોય તે શ્રાદ્ધ તેમણે શ્રદ્ધાથી, ઉત્તમ પ્રકારનાં દ્રવ્યોથી કરવું જોઈએ. આ માટે બ્રહ્મભોજન કરાવવું જોઈએ. વિચારશીલ સંયમી પુરુષે શ્રેષ્ઠ બ્રાહ્મણને અગાઉ એક દિવસ આમંત્રણ આપી દેવું જોઈએ.શ્રાદ્ધને દિવસે કોઈ અનિમંત્રિત તપસ્વી બ્રાહ્મણ, અતિથિ અથવા સાધુ, સંન્યાસીને જો આવી ચડ્યા હોય તો તેમને પણ શ્રાદ્ધ જમાડવું જોઈએ.